**Nr. 15881/ 12.10.2020**

**Comunicat de presă**

La nivelul Inspectoratului Teritorial de Muncă Mureş, în cursul lunii septembrie 2020, au fost efectuate 66 de acţiuni de control în domeniul **relaţiilor de muncă**.

Aspectele vizate de către inspectorii de muncă au fost respectarea legislaţiei muncii în vigoare, respectiv identificarea muncii nedeclarate şi fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 27 persoane care prestau activitate fără a avea încheiat contract individual de muncă, anterior începerii activităţii şi o persoană care presta muncă nedeclarată. S-au aplicat sancţiuni contravenţionale pentru 55 agenţi economici, din care 14 agenţi economici au fost sancţionați pentru muncă nedeclarată. Cu ocazia acestor verificări inspectorii de muncă au aplicat 80 de sancţiuni contravenţionale, din care 42 avertismente şi 38 amenzi în cuantum de 537.100 lei şi s-au dispus 228 măsuri obligatorii, pentru deficienţele constatate.

Domeniile de activitate ale angajatorilor în care au fost identificate persoane care prestau muncă nedeclarată sunt:

- alte lucrări speciale de construcţii n.c.a., lucrări de construcţii, restaurante, întreţinere şi reparaţii auto, comerţ, transporturi cu taxiuri, facilităţi de cazare.

În perioada 14.09.2020 – 19.09.2020 s-a desfăşurat Campania Naţională privind verificarea modului de respectare de către angajatori a prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare, şi a normelor de aplicare a acesteia. Au fost efectuate 6 controale. În urma controalelor efectuate au sancţionaţi 4 beneficiari, fiind aplicate 4 sancţiuni contravenţionale, 3 avertismente scrise şi o amendă în cuantum de 6.000 lei. Au fost dispuse 8 măsuri de remediere a deficienţelor.

În perioada 21.09.2020 – 26.09.2020 s-a desfăşurat Campania Naţională pentru identificarea cazurilor de muncă nedeclarată la angajatorii care îşi desfăşoară activitatea în domeniile întreţinerea şi repararea autovehiculelor - cod CAEN 452 şi fabricarea produselor de brutărie şi a produselor făinoase. Au fost efectuate 13 controale. În urma controalelor efectuate au fost sancţionaţi 9 angajatori, fiind aplicate 13 sancţiuni contravenţionale, 9 avertismente scrise şi 4 amenzi în cuantum de 8.300 lei. Au fost dispuse 48 măsuri de remediere a deficienţelor.

În domeniul securităţii şi sănătăţii în muncă au fost efectuate 57 acţiuni de control.

Aspectele vizate de către inspectorii de muncă au fost respectarea legislaţiei securităţii şi sănătăţii în muncă. Cu ocazia acestor verificări inspectorii de muncă au aplicat sancţiuni contravenţionale pentru 25 angajatori, constatându-se 37 neconformităţi. Au fost aplicate  **6** amenzi în valoare de 37.000 lei şi 31 avertismente.

Principalele deficienţe constatate au fost: necomunicare eveniment, lipsă triaj epidemiologic, lipsă analize medicale, nedesemnarea lucrătorilor care să aplice măsuri de prim ajutor, nu au fost stabilite prin fişa postului atribuţiile şi răspunderile ce le revin lucrătorilor in domeniul securităţii şi sănătăţii în muncă, lipsă semnalizare, nepurtare echipament individual de protecţie.

În cursul lunii septembrie au fost comunicate 22 evenimente.

În cadrul Campaniei Naţionale pentru identificarea cazurilor de muncă nedeclarată la angajatorii care îşi desfăşoară activitatea în domeniile întreţinerea şi repararea autovehiculelor - cod CAEN 452 şi fabricarea produselor de brutărie şi a produselor făinoase, au fost efectuate 18 acţiuni de control. În urma controalelor efectuate au fost sancţionaţi 6 angajatori, fiind aplicate 6 avertismente scrise .

**Jrs. Eva MAN**

**Inspector şef**